b'\n_START_ARTICLE_\nDiverzija\n_START_PARAGRAPH_\nDiverzija (latinsko divertere; slovensko odvrniti) je voja\xc5\xa1ka operacija v sovra\xc5\xbenikovem zaledju, katere glavni (takti\xc4\x8dni) namen je uni\xc4\x8denje sovra\xc5\xbenikove \xc5\xbeive sile in opreme ter strate\xc5\xa1ki cilj odvrnitev pozornosti od glavnega boji\xc5\xa1\xc4\x8da. Po navadi je diverzija namenjena temu, da se uni\xc4\x8di strate\xc5\xa1ko pomembno sovra\xc5\xbenikovo instalacijo oz. da se dose\xc5\xbee premestitev sovra\xc5\xbenikovih sil s podro\xc4\x8dja naknadnega glavnega napada._NEWLINE_Posebna oblika nenehnega diverzijskega delovanje je gverilsko bojevanje.\n_START_SECTION_\nDiverzija v Kazenskem zakoniku Republike Slovenije\n_START_PARAGRAPH_\nDiverzija je opredeljena v 356. \xc4\x8dlenu:_NEWLINE_Kdor z namenom, da bi ogrozil ustavno ureditev ali varnost Republike Slovenije, poru\xc5\xa1i, za\xc5\xbege ali kako druga\xc4\x8de uni\xc4\x8di ali po\xc5\xa1koduje kak\xc5\xa1en gospodarski objekt, prometno sredstvo ali prometno napravo, napravo namenjeno sistemu zvez, javno napravo za vodo ali prenos energije ali kak\xc5\xa1en drug objekt, ki je pomemben za varnost ljudi, preskrbo prebivalstva ali za gospodarstvo, se kaznuje z zaporom najmanj treh let.'